Author: Ostrochovska
Last saved by: Stipala
Company: MSU

MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

								

Číslo materiálu: _____/2011

K bodu programu

hospodárenie mesta v rozpočtovom provizóriu 
v roku 2011

Materiál obsahuje: 				      		Materiál prerokovaný:
                        
1.	Návrh na uznesenie				            Vo finančnej komisii
2.	Dôvodová správa						
3.	Materiál 

Predkladá: 

Ing. Dušan Petrík
prednosta mestského úradu

Zodpovedný za vypracovanie:

Ing. Karol Krutek
Odbor ekonomický

Žilina, máj 2011

NÁVRH NA UZNESENIE

Uznesenie č. __/2011

Mestské zastupiteľstvo v Žiline

I.	konštatuje , že

•	Mesto Žilina v období od 01.01.2011 do 21.03.2011 hospodárilo v rozpočtovom provizóriu, počas ktorého bolo povinné dodržiavať ustanovenia § 11 Zákona NR SR č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov

II.	berie na vedomie

•	zúčtovanie rozpočtových príjmov a výdavkov uskutočnených počas rozpočtového provizória s rozpočtom mesta po jeho schválení .

DÔVODOVÁ SPRÁVA

Zúčtovanie rozpočtových príjmov a výdavkov uskutočnených počas rozpočtového provizória s rozpočtom mesta po jeho schválení .

V zmysle  § 11 Zákona NR SR č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov je mesto povinné zúčtovať rozpočtové príjmy a výdavky uskutočnené počas rozpočtového provizória s rozpočtom mesta po jeho schválení. Predkladaný materiál dokumentuje tú skutočnosť, že Mesto Žilina  počas rozpočtového provizória dodržiavalo podmienky stanovené zákonom a príjmy a výdavky zúčtovalo s rozpočtom mesta po jeho schválení.

MATERIÁL

Zúčtovanie rozpočtových príjmov a výdavkov uskutočnených počas rozpočtového provizória s rozpočtom mesta po jeho schválení .

Mesto Žilina hospodárilo v období od 01.01. 2011 do 21.03. 2011 v rozpočtovom provizóriu. 
Rozpočet Mesta na rok 2011 bol schválený 21.03.2011 uznesením Mestského zastupiteľstva v Žiline č.49/2011.
Ak rozpočet mesta  na nasledujúci rozpočtový rok neschváli mestské zastupiteľstvo  do 31. decembra bežného roka, hospodári mesto podľa predchádzajúceho rozpočtového roka, pričom výdavky uskutočnené počas rozpočtového provizória nesmú v každom mesiaci rozpočtového roka prekročiť 1/12 celkových výdavkov rozpočtu mesta predchádzajúceho rozpočtového roka. 
Výnimku tvoria výdavky uskutočnené počas rozpočtového provizória, ktoré sa uhrádzajú v súlade s termínmi splácania dohodnutými v predchádzajúcom rozpočtovom roku a výdavky uskutočnené počas rozpočtového provizória na povinnú úhradu podľa osobitných predpisov.
Posledný schválený rozpočet Mesta Žilina na rok 2010 bol vo výške  56 310 607 €, pričom 1/12 predstavuje 4 692 551 €. 
Mesačné výdavky uskutočnené v období provizória neprekročili zákonom stanovenú hranicu a po schválení rozpočtu na rok 2011 sa zúčtovali so schváleným rozpočtom.

Čerpanie výdavkov uskutočnených v priebehu rozpočtového provizória :

Obdobie

Rozpočtové provizórium 
1/12 rozpočtu roku 2010

Skutočnosť za Mestský úrad

Skutočnosť 
za rozpočtové organizácie

SPOLU

Rozdiel
 ( nepoužité)

Výdavky za január 2011 | 4 692 551 | 1 683 660 | 186 955 | 1 870 615 | 2 821 935
Výdavky za február 2011 | 4 692 551 | 2 362 489 | 1 271 098 | 3 633 587 | 1 058 964
Výdavky za obdobie 01.- 21.03.2011 | 4 692 551 | 1 979 152 | 916 569 | 2 895 721 | 1 796 829

Vo výdavkoch sú zahrnuté aj výdavky uskutočnené počas rozpočtového provizória, ktoré sa uhrádzajú v súlade s termínmi splácania dohodnutými v predchádzajúcom rozpočtovom roku a výdavky uskutočnené počas rozpočtového provizória na povinnú úhradu podľa osobitných predpisov.